CELEX: 62015TN0018
Language: et
Date: 2015-01-12 00:00:00
Title: Kohtuasi T-18/15: 12. jaanuaril 2015 esitatud hagi – Philip Morris versus komisjon

30.3.2015   
            
            
               ET
            
            
               Euroopa Liidu Teataja
            
            
               C 107/30
            
         
      12. jaanuaril 2015 esitatud hagi – Philip Morris versus komisjon
      (Kohtuasi T-18/15)
      (2015/C 107/40)
      Kohtumenetluse keel: inglise
      
         Pooled
      
      
         Hageja: Philip Morris Ltd (Richmond, Ühendkuningriik) (esindajad: advokaadid K. Nordlander ja M. Abenhaïm)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  tunnistada tühistamise nõue vastuvõetavaks;
               
            
                  —
               
               
                  tühistada komisjoni 6. novembri 2014. aasta otsus Ares (2014) 3694540 osas, milles sellega keelduti andmast hagejale täielikku juurdepääsu taotletud dokumentidele, välja arvatud siiski neis dokumentide sisaldunud töödeldud isikuandmed;
               
            
                  —
               
               
                  mõista komisjonilt välja hageja käesoleva menetlusega seotud kulud.
               
            
         Väited ja peamised argumendid
      
      Oma hagis palub hageja tühistada komisjoni 6. novembri 2014. aasta otsuse Ares (2014) 3694540, millega komisjon keeldus lubamast hagejale täielikku ligipääsu viiele asutusesisesele dokumendile, mis olid koostatud seoses ettevalmistavate materjalidega, millest lähtudes võeti vastu direktiiv 2014/40/EL tubaka- ja seonduvate toodete tootmise, esitlemise ja müügi kohta (1) („vaidlustatud otsus”).
      Oma hagi põhjenduseks tugineb hageja kahele väitele.
      
                  1.
               
               
                  Esimene väide, mille kohaselt rikkus komisjon ELTL artikli 15 lõiget 3 ja määruse nr 1049/2001 (2) („läbipaistvuse määrus”) artikli 4 lõike 2 teist taanet, kuna ei tõendanud, et hagejale taotletud dokumentidele täieliku juurdepääsu lubamine kahjustaks „konkreetselt ja tegelikult”„kohtumenetluse” kaitset ja kuna ta ei hinnanud nõuetekohaselt, kas ülakaalukas avalik huvi võiks nende dokumentide avaldamist siiski õigustada. Hageja väidab, et komisjon ei tõendanud, et hagejale taotletud dokumentidele täieliku juurdepääsu lubamine kahjustaks „konkreetselt ja tegelikult”„kohtumenetluse” kaitset, kuna esiteks ei kuulu taotletud dokumentidele kohaldamisele kaitse eeldus, mis kuulub kohaldamisele „kohtumenetluse” puhul, teiseks ei saa komisjoni abstraktne viide õigustada selle eelduse laiendamist kohtumenetlusega mitte seotud dokumentidele, ja kolmandaks ei ole komisjoni abstraktsed viited pooleliolevatele menetlustele, poolte võrdsuse põhimõttele ja õigustalituse võimele kaitsta TPD kehtivust piisavad selleks, et tõendada, et nende dokumentide avaldamine kahjustaks konkreetselt ja tegelikult „kohtumenetluse” kaitset.
               
            
                  2.
               
               
                  Teine väide, et komisjon rikkus ELTL artikli 15 lõiget 3 ja läbipaistvuse määruse artikli 4 lõike 3 teist lõiku, kuna ta ei tõendanud, et hagejale taotletud dokumentidele juurdepääsu võimaldamine kahjustaks „konkreetselt ja tegelikult” tema otsustusprotsessi. Komisjon tegi ka ülekaaluka avaliku huvi hindamisel ilmselge vea, kuna tugines oma otsustusprotsessi kaitse tasakaalustamiseks valele huvile.
               
            
         (1)  Euroopa Parlamendi ja nõukogu 3. aprilli 2014. aasta direktiiv 2014/40/EL tubaka- ja seonduvate toodete tootmist, esitlemist ja müüki käsitlevate liikmesriikide õigus- ja haldusnormide ühtlustamise kohta ning millega tunnistatakse kehtetuks direktiiv 2001/37/EÜ (ELT L 127, 2014, lk 1).
      
         (2)  Euroopa Parlamendi ja nõukogu 30. mai 2001. aasta määrus (EÜ) nr 1049/2001 üldsuse juurdepääsu kohta Euroopa Parlamendi, nõukogu ja komisjoni dokumentidele (EÜT L 145, lk 43; ELT eriväljaanne 01/03, lk 331).